लखनऊ। बहुजन समाज पार्टी की अध्यक्ष मायावती ने प्रदेश और केंद्र सरकार निशाना साधते हुए कहा है कि प्रधानमंत्री नरेंद्र मोदी के शासनकाल में देश में अघोषित आपातकाल जैसे हालात हैं। आपातकाल को लेकर भाजपा नेताओं द्वारा की जा रही टिप्पणी पर प्रतिकिया करते हुए मायावती ने कहा कि गत चार वर्ष से देश में अघोषित आपातकाल जैसा माहौल बना है। कांग्रेस द्वारा लगभग 42 वर्ष पहले देश पर राजनीतिक आपातकाल थोपा गया परंतु अब देश नोटबंदी के आर्थिक आपातकाल के साथ-साथ हर एक मामले में अघोषित आपातकाल झेल रहा है।